Ministerstvo pôdohospodárstva
        Slovenskej republiky

Číslo: 306/2002-100                                                                               

Materiál na rokovanie 
vlády Slovenskej republiky

Dodatok

 k Návrhu
na vymenovanie  riaditeľa Intervenčnej poľnohospodárskej agentúry Slovenskej republiky

Podnet:                                                                                Obsah materiálu:

zákon NR SR  č.491/2001 Z.z.                                         1. Predkladacia správa – Nové znenie

Predkladá:

Pavel Koncoš
minister pôdohospodárstva
Slovenskej republiky

Bratislava,  13. február 2002
Nové znenie

Predkladacia správa

	Zákonom NR SR č. 491/2002 Z.z. o organizovaní trhu s vybranými poľnohospodárskymi výrobkami bola  dňom 1.1.2002 zriadená Intervenčná poľnohospodárska agentúra Slovenskej republiky ako príspevková organizácia Ministerstva pôdohospodárstva SR..  
	Podľa § 2 ods. 1 citovaného zákona riaditeľa Intervenčnej poľnohospodárskej agentúry SR vymenúva a odvoláva vláda Slovenskej republiky na návrh ministra pôdohospodárstva SR.
	Ministerstvo pôdohospodárstva SR vyhlásilo výberové konanie na funkciu riaditeľa Intervenčnej poľnohospodárskej agentúry SR, ktoré sa realizovalo 18.01.2002. Na základe výsledkov výberovej komisie minister pôdohospodárstva SR navrhuje vláde SR vymenovať za riaditeľku Intervenčnej poľnohospodárskej agentúry SR  pani Ing. Máriu Mečárovú. 
	Podľa ustanovenia § 17 ods. 2 nariadenia vlády SR č. 249/1992 Zb. o platových pomeroch zamestnancov v rozpočtových a v niektorých ďalších organizáciách a orgánoch vedúcemu zamestnancovi, ktorý je štatutárnym orgánom zamestnávateľa, plat určuje ten, kto ho do funkcie vymenoval. Navrhuje sa, aby vláda SR v tomto prípade poverila ministra pôdohospodárstva  určiť riaditeľke IPA SR platové náležitosti v súlade s nariadením vlády SR č. 249/1992 Zb. v znení neskorších predpisov, podľa ktorého sa postupuje pri odmeňovaní zamestnancov agentúry.  
	Materiál nemá finančný, ekonomický, enviromentálny vplyv, ani vplyv na zamestnanosť. 
 	Nakoľko životopis obsahuje osobné údaje, navrhujeme ich nesprístupňovanie v zmysle § 9 ods. 1 zákona č. 211/2000 Z.z..